open-index/open-wikipedia-markdown huggingface dataset:
Βιντεοπαιχνίδι αμμοδόχο

μικρογραφία|Στιγμιότυπο οθόνης του παιχνιδιού Minetest 5.2.0
Το **Βιντεοπαιχνίδι αμμοδόχο** η **αμμόκουτο** είναι βιντεοπαιχνίδι όπου ο παίκτης έχει τη δυνατότητα να δημιουργήσει, να τροποποιήσει ή να καταστρεψει το περιβάλλον του. Ο όρος συνδέεται με την αμμοδόχο (αγγλικά: sandbox) του παιδιού, όπου το παιδί μπορεί να δημιουργήσει και να καταστρέψει, συνήθως χωρίς κάποιο καθορισμένο σκοπό. Βιντεοπαιχνίδια αυτής της κατηγορίας θεωρούνται αυτά των σειρών *[[Grand Theft Auto]]* και *[[Minecraft]]*. Ενίοτε, σε αυτά ο παίκτης έχει σκοπό, εκτός από την τροποποίηση του περιβάλλοντος, να εκτελέσει και κάποιο στόχο. Ο στόχος αυτός απεικονίζεται στο χάρτη του παιχνιδιού με ένα βέλος, το οποίο καθοδηγεί τον παίκτη. Αυτή είναι η διαφορά του ειδους από τα παιχνίδια ανοικτού κόσμου, όπου ο παίκτης είναι ελεύθερος να αλλάξει τους στόχους οποιαδήποτε στιγμή.

Κατηγορία:Είδη βιντεοπαιχνιδιών
Ουμφρέδος του Μονφόρ

Ο **Ουμφρέδος του Μονφόρ** (, ; - 12 Φεβρουαρίου 1284) από τον Οίκο του Μονφόρ ήταν ευγενής Γάλλος στο βασίλειο της Ιερουσαλήμ, κύριος της Τύρου (1283-84). Με τον γάμο του έγινε κύριος της Βηρυτού.

## Βιογραφία
Ήταν ο τρίτος γιος τού Φιλίππου A΄ κυρίου τού Καστρ & της Τύρου και της 2ης συζύγου του Μαρίας των Πουατιέ κυρίας τού Τορόν, κόρης τού Ραϋμόνδου Ρουπέν πρίγκιπα της Αντιόχειας & συμβασιλιά της Αρμενίας.

Νυμφεύτηκε το 1274 την Εσίβ των Ιμπελέν. Το 1282 απεβίωσε η Ισαβέλλα των Ιμπελέν κυρία της Βηρυτού, αδελφή της συζύγου του και η Εσίβ τη διαδέχθηκε. Το 1283 απεβίωσε ο δευτερότοκος αδελφός του, Ιωάννης, κύριος της Τύρου άτεκνος και το φέουδο επέστρεψε στο στέμμα. Ο Ούγος Γ΄ της Κύπρου & της Ιερουσαλήμ το παραχώρησε στον Ουμφρέδος.

Έξι μήνες μετά απεβίωσε και ο Ουμφρέδος και η κυριότητα της Τύρου επέστρεψε στον βασιλιά. Αυτή τη φορά όμως ο Ερρίκος Β΄ της Κύπρου, ίσως επειδή θεώρησε τους γιους τού Ουμφρέδος πολύ νέους για να υπερασπιστούν την Τύρο, παραχώρησε το φέουδο στην αδελφή του Μαργαρίτα της Αντιόχειας-Λουζινιάν.

## Οικογένεια
Νυμφεύτηκε το 1274 την Εσίβα των Ιμπελέν, κόρη τού Ιωάννη Β΄ κυρίου της Βηρυτού και είχε τέκνα:
* Ρουπέν απεβ. 1313, ευγενής της Κύπρου.
* Αμωρί απεβ. 1304.
* τρεις γιοί και μία κόρη, απεβ. νέοι.

## Πηγές
* "Medieval Lands Project: Nobility of Jerusalem". Foundation for Medieval Genealogy.

Κατηγορία:Οίκος του Μονφόρ-λ'Αμωρί
Ω! Καρμέλα

Το ***Ω! Καρμέλα*** (πρωτότυπος τίτλος: ***¡Ay Carmela!***) είναι ισπανική ταινία του 1990 σε σκηνοθεσία του Κάρλος Σάουρα. Έχει τιμηθεί με 13 βραβεία Γκόγια, μεταξύ των οποίων της καλύτερης ταινίας.

## Πλοκή
Ένα μπουλούκι κωμικών προσπαθεί να διασκεδάσει τους στρατιώτες του δημοκρατικού στρατού κατά τη διάρκεια του εμφυλίου πολέμου. Η Καρμέλα, ο Παουλίνο κι ο Γκουστάβετε, κατευθύνονται προς τη Βαλένθια αλλά μπαίνουν κατά λάθος στην περιοχή του εθνικού στρατού, όπου πιάνονται αιχμάλωτοι. Ο μόνος τρόπος για να σώσουν την ζωή τους είναι να δώσουν μια παράσταση για μια ομάδα στρατιωτικών, πράγμα που αντιτίθεται στην ιδεολογία τους.

## Παραπομπές


Κατηγορία:Ισπανικές ταινίες
Κατηγορία:Ισπανικές δραματικές ταινίες
Κατηγορία:Ταινίες σχετικά με τον Ισπανικό εμφύλιο
Κατηγορία:Ισπανόφωνες ταινίες
Κατηγορία:Βραβείο Γκόγια καλύτερης ταινίας
Κατηγορία:Πολεμικές δραματικές ταινίες
Κατηγορία:Ταινίες του 1990
Κατηγορία:Ταινίες γυρισμένες στη Μαδρίτη
Ρουπέν του Μονφόρ

Ο **Ρουπέν**, γαλλ. Roupen (απεβ. 8 Σεπτεμβρίου 1313) από τον Οίκο του Μονφόρ ήταν ευγενής της Κύπρου.

## Βιογραφία
Ήταν γιος τού Ονφρουά ευγενούς της Ιερουσαλήμ και της Εσίβ του Ιμπελέν, κόρης και κληρονόμου τού Ιωάννη Β΄ κυρίου της Βηρυτού.

Το 1299 νυμφεύτηκε τη Μαρία των Ιμπελέν, κόρη τού Μπαλιάν σενεσάλη της Κύπρου. Το 1304 απεβίωσε ο μεγαλύτερος αδελφός του Αμωρί και ο Ρουπέν τον διαδέχθηκε στην κυριότητα της Τύρου, τυπικά όμως καθώς η πόλη είχε απωλεσθεί από τους Χριστιανούς. Το 1308 ο Ρουπέν συμμετείχε στην εξέγερση κατά τού Αμαλρίκ κυρίου της Τύρου, που είχε σφετεριστεί τη βασιλική εξουσία στην Κύπρο. Το κίνημα απέτυχε και ο Ρουπέν έφυγε από την Κύπο και κατέφυγε στη Ρόδο. Υποστήριξε τη μητέρα του Εσίβ στην διεκδίκησή της τού Δουκάτου των Αθηνών. Η διεκδίκηση δεν τελεσφόρησε. Έπειτα από το τέλος τού Αμαλρίκ, ο Ρουπέν επέστρεψε στην Κύπρο και συμμετείχε στη δίκη των Ναΐτών ιπποτών το 1311.

Το 1312 απεβίωσε η Εσίβ και ο Ρουπέν έγινε τιτουλάριος κύριος της Βηρυτού. Απεβίωσε το επόμενο έτος και τάφηκε στη Νικοσία· τον διαδέχθηκε ο γιος του Ονφρουά.

## Οικογένεια
Νυμφεύτηκε το 1299 τη Μαρία τού Ιμπελέν (απεβ. μετά το 1340), κόρη τού Μπαλιάν σενεσάλη της Κύπρου και είχε τέκνα:
* Ονφρουά 1303-1326, κοντόσταυλος της Κύπρου, τιτουλάριος κύριος της Βηρυτού & τού Τορόν.
** Εσίβ απεβ. πριν το 1350 , παντρεύτηκε τον Πέτρο Α΄ των Πουατιέ βασιλιά της Κύπρου. 
* Ιωάννα, παντρεύτηκε τον Μπαλιάν των Ιμπελέν, γιο τού Γκυ κόμη της Γιάφφας.

## Υποσημειώσεις


## Πηγές
* "Medieval Lands Project". Retrieved 18 July 2008.
* Edbury, Peter W (2001). "The Military Orders in Cyprus in the Light of Recent Scholarship". In Zsolt Hunyadi and József Laszlovszky (ed.). The Crusades and the Military Orders. Central European University Press. pp. 103–104. ISBN 963-9241-42-3.

Κατηγορία:Οίκος του Μονφόρ-λ'Αμωρί
Ζακ Λεφέβρ ντ' Ετάπλ

Ο **Ζακ Λεφέβρ ντ Ετάπλ (Jacques Lefèvre d'Étaples**, λατινικά: **Jacobus Faber Stapulensis**, περίπου 1455 - 1536) ήταν Γάλλος θεολόγος και ανθρωπιστής. Ήταν πρόδρομος του Προτεσταντικού κινήματος στη Γαλλία. 

Έμαθε ελληνικά από το Γεώργιο Ερμώνυμο από το Μυστρά κι έπειτα το 1486 στη Ρώμη από τον Ιωάννη Αργυρόπουλο, (που πέθανε τον ίδιο χρόνο) διαβάζοντας έργα του Αριστοτέλη, του Πλάτωνα αλλά και του Βοήθιου. 

Αν και ήταν φίλα προσκείμενος σε κάποιες ιδέες της προτεσταντικής μεταρρύθμισης, παρέμεινε καθολικός καθ' όλη τη διάρκεια της ζωής του και προσπάθησε να μεταρρυθμίσει την Εκκλησία χωρίς να χωριστεί επίσημα απ' αυτήν. Αρκετά από τα βιβλία του καταδικάστηκαν ως αιρετικά και πέρασε αρκετό καιρό στην εξορία. Ήταν, ωστόσο, έμπιστος του βασιλιά της Γαλλίας Φραγκίσκου Α' και απολάμβανε την προστασία του.

## Παραπομπές


Κατηγορία:Γάλλοι θεολόγοι
Κατηγορία:Ανθρωπιστές
Αμωρί Α΄ του Μονφόρ

Ο **Αμωρί Α΄**, γαλλ. Amaury I (απεβ. μετά το 100) από τον Οίκο τού Μονφόρ-λ'Αμωρί ήταν κύριος του Μονφόρ. Είναι ο ιδρυτής τού ομώνυμου Οίκου, κλάδου τού Οίκου τού Ρέγκιναρ.

## Βιογραφία
Ήταν γιος τού Γουλιέλμου τού Αινώ, γιού τού Αμωρύ ντε Βαλενσιέν, γιου του Ρέγκιναρ Β΄ κόμη τού Αινώ.

Άρχισε να κτίζει το κάστρο του Μονφόρ-λ'Αμωρύ. Το ολοκλήρωσε ο γιος του Σίμων Α΄, που τον διαδέχθηκε ως κύριος του Μονφόρ.

## Οικογένεια
Νυμφεύτηκε τη Βεατρίκη και είχε τέκνα:
* Σίμων Α΄ απεβ. 1087, κύριος του Μονφόρ.
* Μαινιέ απεβ. πριν το 1091, κύριος του Επερνόν.
* Έβα απεβ. 1099, παντρεύτηκε τον Γουλιέλμο Κρισπάν (απεβ. 1074), γιο του Ζιλμπέρ Α΄ Κρισπάν.

## Παραπομπές


## Πηγές
* "PARIS REGION NOBILITY". Medieval Lands, Foundation for Medieval Genealogy. Web. 5 Apr. 2016.

## Εξωτερικοί σύνδεσμοι
* 

Κατηγορία:Οίκος του Μονφόρ-λ'Αμωρί
Παύλος Χρηστίδης

Ο **Παύλος Χρηστίδης** (Αθήνα, 18 Απριλίου 1983) είναι Έλληνας πολιτικός και δικηγόρος. Είναι εκλεγμένος βουλευτής Β3΄ Νοτίου Τομέα Αθηνών με το ΠΑΣΟΚ-ΚΙΝΑΛ και κοινοβουλευτικός εκπρόσωπος, υπεύθυνος του τομέα εργασίας και κοινωνικής ασφάλισης του ΠΑΣΟΚ-ΚΙΝΑΛ.

Την περίοδο 2015-2021 κατείχε τη θέση του Εκπροσώπου Τύπου του ΠΑΣΟΚ, ενώ το 2018-2021 την θέση του Εκπροσώπου Τύπου στο Κίνημα Αλλαγής. Επίσης, υπήρξε μέλος του Δημοτικού Συμβουλίου Ναυπλιέων την περίοδο 2014-2019.

## Βιογραφικά στοιχεία

Γεννήθηκε στις 18 Απριλίου 1983 στην Αθήνα. Μεγάλωσε στο Άργος και στο Ναύπλιο. Είναι πτυχιούχος της Νομικής Σχολής του Δημοκρίτειου Πανεπιστημίου Θράκης και από το 2009 εργάζεται αρχικά ως συνεργάτης και στη συνέχεια στο δικό του δικηγορικό γραφείο. Είναι παντρεμένος με την Νάντια Μητσάκου κι έχουν δύο κόρες.

### Πολιτική σταδιοδρομία

Τον Μάρτιο του 2013 εξελέγη γραμματέας της Νεολαίας ΠΑ.ΣΟ.Κ.. Το 2014 ήταν υποψήφιος στις ευρωεκλογές με την Ελιά. Στις  αυτοδιοικητικές εκλογές εξελέγη δημοτικός σύμβουλος στον Δήμο Ναυπλιέων. Είναι μέλος της Κεντρικής Επιτροπής και του Εκτελεστικού Πολιτικού Συμβουλίου του Κινήματος Αλλαγής. Στις εθνικές εκλογές του 2019 ήταν τοποθετημένος στην τρίτη θέση του ψηφοδελτίου επικρατείας του Κινήματος Αλλαγής. 

Στις 15 Οκτωβρίου 2021, κι ενώ είχε προηγηθεί, στις 12 Οκτωβρίου, η εισαγωγή της Φώφης Γεννηματά στο νοσοκομείο και η ανακοίνωσή της ότι αποσύρεται από την ανάδειξη προέδρου στο Κίνημα Αλλαγής, ο Χρηστίδης ανακοίνωσε την πρόθεσή του να είναι υποψήφιος στις εσωκομματικές εκλογές. Πέντε μέρες αργότερα είχε συγκεντρώσει και κατέθεσε 7.000 υπογραφές στήριξης της υποψηφιότητάς του. Έλαβε 3,25% στον πρώτο γύρο και δεν εξελέγη. 

Στις εκλογές του Μαΐου και του Ιουνίου 2023 εξελέγη βουλευτής στον Νότιο Τομέα Αθηνών με το ΠΑΣΟΚ-ΚΙΝΑΛ.

### Αρθρογραφία - παρεμβάσεις
Ο Παύλος Χρηστίδης παρεμβαίνει στα μέσα κοινωνικής δικτύωσης για θέματα επικαιρότητας και αρθρογραφεί κυρίως για θέματα διαγενεακής ισότητας, κοινωνικής δικαιοσύνης, γυναικείας χειραφέτησης και κλιματικής κρίσης. Την περίοδο της πανδημίας εισηγήθηκε την θεσμοθέτηση της "κοινωνικής φυσαλίδας" (social bubble) για συγκεκριμένες κατηγορίες πολιτών (μονογονεϊκές οικογένειες, ηλικιωμένους που διαβιούν μόνοι, κ.λπ).

## Παραπομπές


## Εξωτερικοί σύνδεσμοι
* Προσωπική ιστοσελίδα του Παύλου Χρηστίδη

Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Βουλευτές Β3΄ Νότιου Τομέα Αθηνών
Κατηγορία:Έλληνες δικηγόροι του 21ου αιώνα
Κατηγορία:Έλληνες πολιτικοί του 21ου αιώνα
Κατηγορία:Απόφοιτοι της Νομικής Σχολής του Δημοκρίτειου Πανεπιστημίου Θράκης
Ριχάρδος του Μονφόρ

O **Ριχάρδος**, γαλλ. Richard (π. 1065 - 1092) από τον Οίκο τού Μονφόρ ήταν κύριος τού Μονφόρ (1089-1092).

## Βιογραφία
Ήταν ο δευτερότοκος γιος τού Σίμωνα Α΄ κυρίου τού Μονφόρ και της 2ης συζύγου του Αγνής από τον Οίκο της Νορμανδίας, κόρης και κληρονόμου τού Ριχάρδου κόμη τού Εβρέ.

Διαδέχθηκε τον μεγαλύτερο αδελφό του Αμωρί Β΄ το 1089, ο οποίος είχε σκοτωθεί στη μάχη. Ο χρονογράφος Ορντέρικ Βιτάλις καταγράφει, ότι ο Ριχάρδος "ήταν αμείλικτος στις προσπάθειές του να εκδίκηθεί τον Γουλιέλμο του Μπρετέιγ για τον τέλος τού Αμωρί Β΄". Οι Ραούλ Γ΄ τού Τοσνύ και Γουλιέλμος κόμης τού Εβρέ ήρθαν σε διαμάχη μεταξύ τους, ένεκα της εχθρότητας των συζύγων τους. Ο Ριχάρδος συνέδραμε τον θείο του Γουλιέλμο, αλλά σε μία επίθεση στο Κονς τραυματίστηκε μοιραία. Έτσι απεβίωσε το 1092 στη μάχη. Δεν είχε κληρονόμους και άφησε το Μονφόρ στον επόμενο αδελφό του Σίμων Β΄. Τάφηκε στο Επερνόν τού Ερ-ε-Λουάρ, στη Γαλλία.

## Πηγές
* Robert Curthose Reassessed, Judith A. Green, Anglo-Norman Studies: Proceedings of the Battle Conference, Volume 22, ed. Christopher Harper-Bill, (The Boydell Press, 2000), 97.
* The Way Vengeance Comes: Rancorous Deeds and Words in the World of Orderic Vitalis, Thomaas Roche, Vengeance in the Middle Ages: Emotion, Religion and Feud, edited Susanna A. Throop and Paul R Hyams, (Ashgate, 2010), 123.

Κατηγορία:Οίκος του Μονφόρ-λ'Αμωρί
Σίμων Β΄ του Μονφόρ

Ο **Σίμων Β΄**, γαλλ. Simon II (π. 1068 - π. 1104) από τον Οίκο τού Μονφόρ ήταν κύριος τού Μονφόρ (1092-π.1104).

## Βιογραφία
Ήταν ο τρίτος γιος τού Σίμων Α΄ κυρίου τού Μονφόρ και της Αγνής τού Οίκου της Νορμανδίας, κόρης και κληρονόμου τού Ριχάρδου κόμη τού Εβρέ.

Το 1092 ο δευτερότοκος αδελφός του Ριχάρδος απεβίωσε στη μάχη και ο Σίμων Β΄ τον διαδέχθηκε. Το 1098 o Ροβέρτος Β΄ δούκας της Νορμανδίας έλειπε σε Σταυροφορία και ο αδελφός του Γουλιέλμος Β΄ της Αγγλίας και επίτροπος της Νορμανδίας πολιόρκησε τον Σίμωνα Β΄, ο οποίος άντεξε με επιτυχία. Ο πατέρας των δύο πρώτων, ο Γουλιέλμος Α΄ της Αγγλίας, ήταν 2ος εξάδελφος της Αγνής τού Εβρέ, μητέρας τού Σίμωνα Β΄. O Σίμων Β΄ απεβίωσε χωρίς κληρονόμους και άφησε την κυριότητα τού Μονφόρ στον επόμενο αδελφό του Αμωρί Γ΄.

## Πηγές
* André Châtelain, Châteaux forts et féodalité en Ile de France, du XIème au XIIIème siècle, (Nonette, 1983), 20.
* Frank Barlow, William Rufus, (University of California Press, 1983), 394.

## Παραπομπές


Κατηγορία:Οίκος του Μονφόρ-λ'Αμωρί
Νοσταλγικές Μελωδίες

Οι ***Νοσταλγικές Μελωδίες*** ή ***Ο χρόνος μιας Μελωδίας*** στο Κεμπέκ είναι η 13η μεγάλου μήκους ταινία κινούμενων σχεδίων και η 10η ταινία κινούμενων σχεδίων της Disney. Αφορά μία ανθολογία επτά ταινιών μικρού μήκους που κυκλοφόρησε το 1948 σε σκηνοθεσία των Κλάιντ Τζερόνιμι, Χάμιλτον Λάσκε, Ουίλφρεντ Τζάκσον και Τζακ Κίννι, σε συνέχεια της Φαντασία (1940) και Το Μουσικό Κουτί (1946), περιλαμβάνοντας όμως πραγματικές σκηνές. 

Οι επτά ακολουθίες, που διαφέρουν αρκετά, φέρνουν  χαρακτηριστικά γνωρίσματα των προηγουμένων παραγωγών της Ντίσνεϊ . Έτσι, βρίσκουμε ακολουθίες αμερικανικής φολκλόρ, σουρεαλιστικές ακολουθίες κινουμένων σχεδίων, ακολουθίες σε έναν κόσμο ανθρωπομορφικών αντικειμένων και άλλες που συνδιάζουν κινούμενα σχέδια και ηθοποιούς σε αληθινές σκηνές. Αρκετοί συγγραφείς επισημαίνουν ότι η ταινία, παρόλο που έχει περιορισμένο τεχνικό επίπεδο και κάποια ευχάριστα στοιχεία, στερείται ενότητας. Σύμφωνα με τους κριτικούς, η ταινία κρατά το κοινό σε αγωνία με την προσδοκία της για επιστροφή στα πρότυπα της Ντίσνεϊ, με «ενοποιημένες» ταινίες μεγάλου μήκους. Οι Νοσταλγικές Μελωδίες είναι η τελευταία συλλογή ταινιών μικρού μήκους της Ντίσνεϊ εκτός από τη συλλογή *Ο Ίκαμποντ και ο κος Τοντ* (1949) με δύο ταινίες μεσαίου μήκους. Η κινηματογραφική ταινία *Σταχτοπούτα* είναι σε διαδικασία παραγωγής και προβλέπεται για το 1950 . 

Το 1955, δύο ακολουθίες από την ταινία δημοσιεύτηκαν με τον τίτλο Contrasts in Rhythm ενώ πέντε άλλοι ομαδοποιήθηκαν μαζί με τέσσερις από το Μουσικό Κουτί  με το όνομα Music Land.  

Οι Νοσταλγικές Μελωδίες έχουν για τελετάρχη μια μάσκα με τη φωνή του Buddy Clark . Σε κάθε μία από τις ακολουθίες, των οποίων ο τίτλος κινείται με ένα πινέλο με παρουσία μουσικής, τραγουδάει ένας καλλιτέχνης της δεκαετίας 1940-50. 

Η ταινία είναι μία παράσταση όπερας αποτελούμενη από δέκα σκηνές, επτά εκ των οποίων είναι κινούμενα σορτς, ενώ τα άλλα είναι ντοκιμαντέρ. Κάθε ένα από τα κινούμενα σορτς έχει έναν τίτλο, αλλά δεν έχει διευκρινιστεί σε ποιο κομμάτι ανήκει ο καθένας. Εδώ είναι τα κινούμενα σορτς: 

* Κάποιον Δεκέμβρη
* Bumble Boogie 
* Τζόνι Άπλσιντ 
* Little Toot
* Δέντρα
* Η Σάμπα φταίει
* Pecos Bill
## Παραπομπές


Κατηγορία:Ταινίες σκηνοθεσίας Κλάιντ Τζερόνιμι
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:Αμερικανικές ταινίες της δεκαετίας 1940
Γουλιέλμος του Μονφόρ (αποβιώσας το 1101)

Ο **Γουλιέλμος** (γαλλ.: *Guillaume*, πριν το 1087 - 27 Αυγούστου 1101) ήταν χριστιανός επίσκοπος τού Παρισιού από το 1095 μέχρι το 1101. Προερχόταν από τον Οίκο τού Μονφόρ.

## Βιογραφία

Ήταν ο πέμπτος γιος τού Σίμωνα Α΄ κυρίου τού Μονφόρ και της Αγνής τού Οίκου της Νορμανδίας, κόρης τού Ριχάρδου κόμη τού Εβρέ.

Έγινε επίσκοπος τού Υβ κάποια στιγμή, πριν γίνει επίσκοπος τού Παρισιού.

Η αδελφή του Βερτράδη εγκατέλειψε τον πρώτο σύζυγό της για να παντρευτεί τον Φίλιππο Β΄. Το 1095 ο Πάπας Ουρβανός Β΄ έκανε τη Σύνοδο τού Κλερμόν στο Κλερμόν-Φερράν στη Γαλλία. Η Σύνοδος αφόρισε τον Φίλιππο Α΄ της Γαλλίας και τη Βερτράδη του Μονφόρ για μοιχεία. Ο Γουλιέλμος καταγράφτηκε ως μεγάλος υποστηρικτής τού Ουρβανού Β΄ και έπειτα από το τέλος τού Γοδεφρείδου τού Μπουλόν επισκόπου τού Παρισιού, ήταν ο υποψήφιος για τη θέση.

Ήταν αφοσιωμένος στη θρησκεία και ως αδελφός της βασίλισσας της Γαλλίας, είχε σημαντική δύναμη και εξουσία επί τού συμβουλίου που θα τον εξέλεγε. Πάντως ήταν νέος και ένα αρκετά μικρό σε ηλικία μέλος της Γαλλικής Εκκλησίας.

Ο Ουρβανός Β΄ τον θεωρούσε μία υποψηφιότητα που θα εξελεγόταν, αλλά λόγω τού αφορισμού, δεν είχε καλές σχέσεις με τον Φίλιππο Α΄ και ο Γουλιέλμος δεν εξελέγη. Όμως το 1096 ήρθη ο αφορισμός τού Φιλίππου Α΄ και ο Γουλιέλμος έγινε επίσκοπος.

Πολέμησε στην Α΄ Σταυροφορία και σε μάχη το 1101, σκοτώθηκε.

## Παραπομπές


## Πηγές
* Gobry, Ivan (2003). Histoire des Rois de France.

Κατηγορία:Οίκος του Μονφόρ-λ'Αμωρί
Κατηγορία:Επίσκοποι του 11ου αιώνα
Κατηγορία:Επίσκοποι Παρισίων
Χρήστος Στέργιογλου

Ο **Χρήστος Στέργιογλου** είναι Έλληνας ηθοποιός.

Γεννήθηκε το 1952 στο Διδυμότειχο. Έχει σπουδάσει στο Κρατικό Ωδείο Θεσσαλονίκης και στο ΗΒ Studio της Νέας Υόρκης.

Στο φεστιβάλ Κινηματογράφου Θεσσαλονίκης του 2002 κέρδισε τον βραβείο καλύτερου ηθοποιού για την ερμηνεία του στις ταινίες: *Δύσκολοι αποχαιρετισμοί: Ο μπαμπάς μου* και *Θα το μετανιώσεις*. Επίσης, έλαβε το 2006 το βραβείο Β' Ανδρικού Ρόλου από τα Κρατικά Βραβεία Ποιότητας για την ταινία *[[Ώρες κοινής ησυχίας (ταινία)|Ώρες κοινής ησυχίας]]*.

Το 2009 είχε πρωταγωνιστικό ρόλο στην ταινία *[[Κυνόδοντας (ταινία)|Κυνόδοντας]]* και το 2011 κέρδισε το βραβείο Β' Ανδρικού ρόλου από τα Βραβεία Ελληνικής Ακαδημίας Κινηματογράφου για την ταινία *[[Άδικος κόσμος]]*. Το 2013 έλαβε ξανά το βραβείο καλύτερου ηθοποιού στο φεστιβάλ Κινηματογράφου Θεσσαλονίκης, αυτήν τη φορά για την ταινία *Η αιώνια επιστροφή του Αντώνη Παρασκευά*.

Στην ιδιωτική τηλεόραση έχει εμφανιστεί στις σειρές Ύ*στερα ήρθαν οι μέλισσες, Εν Ιορδάνη, Η συκοφαντία του αίματος,[[Το 10 (τηλεοπτική σειρά)|Το 10]]*.

## Φιλμογραφία

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Λευκάκια Αργολίδας

Τα **Λευκάκια** (παλαιά ονομασία *Σπαϊτζίκο*) είναι πεδινό χωριό της Αργολίδας. Βρίσκεται στην διαδρομή προς το Τολό και απέχει πέντε χιλιόμετρα από το Ναύπλιο. Είναι χτισμένο πάνω σε πέντε γήλοφους, σε υψόμετρο από 5 έως 25 μέτρα από την επιφάνεια της θάλασσας, εν μέσω του μεγάλου πορτοκαλεώνα της περιοχής. Στην ανατολική πλευρά του χωριού, ευρίσκεται ο επιμήκης λόφος, Μακρυβούνι (από την οδό Ασκληπιού – Επιδαύρου, μέχρι την θάλασσα, στον Αργολικό Κόλπο), με μοναδική θέα στον κάμπο της Ναυπλίας.

Το χωριό είναι πεδινό, με υψόμετρο από 5 έως 25 μέτρα από την επιφάνεια της θάλασσας. Σύμφωνα με την απογραφή 2021, το χωριό είχε πληθυσμό 903 κατοίκων. Υπάγεται στη δημοτική ενότητα Λευκακίων, του Δήμου Ναυπλιέων.

## Πληθυσμός
Από το 1879 μέχρι και το 1940 το χωριό είχε σημαντική πληθυσμιακή αύξηση. Από το 1951 μέχρι και το 1991 είχε μία μικρή μείωση στον πληθυσμό, από το 1991 μέχρι και το 2011 είχε μία μεγάλη αύξηση ενώ το 2021 είχε μία μικρή μείωση. 

## Εξωτερικοί σύνδεσμοι

* Δ.Κ. Λευκακίων από τον Δήμο Ναυπλιέων.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Κατηγορία:Χωριά της Ελλάδας-επέκταση
Απεργιακές κινητοποιήσεις στην Ελλάδα το 1936

Το φθινόπωρο του 1935 ξεκινά ένα κίνημα κινητοποιήσεων ανά την Ελλάδα με επίκεντρο τη Θεσσαλονίκη. Μέχρι τα τέλη Ιανουαρίου, 1936, ο απολογισμός ήταν 1 νεκρός και 36 τραυματίες ενώ μέχρι τον Απρίλιο άλλοι 4 νεκροί και 52 τραυματίες. Κατά το τετράμηνο αυτό σημειώθηκαν από την Κυβέρνηση Ιωάννη Μεταξά 642 συλλήψεις, 79 άνθρωποι εξορίστηκαν, 447 ακίνητα κατασχέθηκαν, 47 συγκεντρώσεις απαγορεύτηκαν και 115 άτομα βασανίστηκαν.

Οι απεργιακές κινητοποιήσεις λάμβαναν χώρα λόγω των δυσμενών συνθηκών εργασίας, της αθέτησης της σύμβασης Παπαναστασίου και της μείωσης των μισθών που ανάγονται στην χρεοκοπία του 1932. Το κέντρο των κινητοποιήσεων ήταν η Θεσσαλονίκη.

Το κλίμα οξύνεται τον Φεβρουάριο του 1936 όταν εργάτες κάνουν κατάληψη στο εργαστάσιό τους. Στις 29 Απριλίου, η ΠΚΟ και η ΕΓΣΕΕ προκηρύσσουν απεργίες διαρκείας με κύριο αίτημα την τήρηση της Σύμβασης Παπαναστασίου. Η κατάσταση παρέμεινε ήρεμη μέχρι την 6 Μαΐου μέλη της ΕΕΕ αρχίζουν και πυροβολούν στο πλήθος στην πλατεία Βάλλη ενώ η χωροφυλακή συγκρούεται με άλλες ομάδες. Μέχρι και πριν την 9η Μαΐου είχαν τραυματιστεί πάνω από 70 άτομα.

thumb|left|9 Μαΐου 1936: Η μητέρα του Τάσου Τούση θρηνεί τον γιο της, τον πρώτο νεκρό της αιματηρής καταστολής της διαδήλωσης των καπνεργατών της Θεσσαλονίκης.
Στις 9 Μαΐου στη Θεσσαλονίκη πέφτουν 12 νεκροί και 280 άλλοι τραυματίζονται. Αμέσως μετά από αυτά τα γεγονότα οι απεργοί επιτίθενται στους χωροφύλακες και η κατάσταση φεύγει εκτός ελέγχου και κόσμος κατευθύνεται προς την Εγνατία και την Αριστοτέλους ενώ άλλοι προς το Διοικητήριο όπου ξεκίνησαν συμπλοκές. Η Γενική Διοίκηση Βορείου Ελλάδος επιστρατεύει το Γ’ Σώμα Στρατού όπου απαγορεύει κάθε διαδήλωση. Την επόμενη μέρα, πάνω από 150.000 διαδηλωτές βγαίνουν στους δρόμους και συμμετέχουν στην κηδεία των νεκρών. Αξίζει να ανεφερθεί  ότι από βραδύς  είχαν πλεύσει στην πόλη τρία αντιτορπιλικά και ένα τάγμα πεζικού με τη βοήθεια του πυροβολικού από την Λάρισα. Την επόμενη μέρα κηρύσσονται απεργίες σε διάφορες πόλεις της Ελλάδας ενώ στις 13, πανελλαδική. Τα αιτήματα των καπνεργατών, η κύρια ομάδα, κατέστησαν δεκτά και η κατάσταση αποκλιμακώθηκε.

Ο Γιάννης Ρίτσος, ενεπνευσμένος από τα γεγονότα έγραψε το έργο του Επιτάφιος.

## Αιτήματα και έκβαση
Ένα από τα αιτήματα των απεργών ήταν η καθιέρωση του οκταώρου και για τους καπνεργάτες, είχε προηγηθεί η καθιέρωση από το 1913 για τους εργάτες ορυχείων, με τον ν.2269/1920 για τους εργάτες βιομηχανιών και με το  Π.Δ.27.6/4.7.1932 για λοιπούς κλάδους. Στα αιτήματα περιλαμβανόταν οι εργάτες να επιλέγουν τις συνθήκες εργασίας, τη διαδικασία παραγωγής, κατώτατο ημερομίσθιο 125₯χ και το ποιοι θα προσλαμβάνονται και απολύονται. Τελικώς, καθιερώνεται το κατώτατο ημερομίσθιο στις 100₯χ, στις 28 Ιουλίου 1936, με το Β.Δ. της 14.8/1936 (ΦΕΚ 368/Α` 24.8.1936), το οκτάωρο καλύπτει σχεδόν εξ ολοκλήρου τον βιομηχανικό και βιοτεχνικό τομέα.

## Παραπομπές


Κατηγορία:Ταραχές στην Ελλάδα
Κατηγορία:Δολοφονίες στην Ελλάδα
Κατηγορία:1936
Κατηγορία:Διαδηλώσεις και διαμαρτυρίες στην Ελλάδα
Κατηγορία:Απεργίες στην Ελλάδα
Αμωρί Β΄ του Μονφόρ

O **Αμωρί Β΄**, Amaury II (πεβ. 1089) από τον Οίκο τού Μονφόρ ήταν κύριος τού Μονφόρ (1087-89).

## Βιογραφία
Ήταν ο πρώτος γιος τού Σίμωνα Α΄ κυρίου τού Μονφόρ και της Ισαβέλλας ντε Μπρουά, κόρηw τού Ούγου Μπαρντούλ.

Το 1087 διαδέχθηκε τον πατέρα του, όταν εκείνος απεβίωσε. Νεότερα αδέλφια του ήταν ο Ριχάρδος, ο Σίμων Β΄, ο Αμωρί Γ΄ και ο Γουλιέλμος. Μετά το τέλος τού Αμωρί Β΄ τον διαδέχθηκε ο επόμενος αδελφός του Ριχάρδος.

## Πηγές
* Hadrot, Marie-Huguette (2002). Montfort l'Amaury: de l'an mil à nos jours. Paris, France: SOMOGY (ADL). ISBN 2850565636.

Κατηγορία:Οίκος του Μονφόρ-λ'Αμωρί
Αμωρί Δ΄ του Μονφόρ

Ο **Αμωρί Δ΄**, γαλλ. Αmaury IV (απεβ. 1140) από τον Οίκο τού Μονφόρ ήταν κύριος τού Μονφόρ (1137-40).

## Βιογραφία
Ήταν ο πρωτότοκος γιος τού Αμωρί Γ΄ κυρίου τού Μονφόρ & κόμη τού Εβρέ και της Αγνής των Γκαρλάνντ, κόρης τού Ανσώ κόμη τού Ροσφόρ.

Ο Αμωρί Γ΄ για το Μονφόρ ήταν υποτελής τού βασιλιά της Γαλλίας και για το Εβρέ ήταν υποτελής τού δούκα της Νορμανδίας, που ήταν ο βασιλιάς της Αγγλίας. Επειδή οι δύο βασιλείς βρισκόταν σε διαμάχη, για να μην ακολουθεί τον έναν προδίδοντας τον άλλο, αποφάσισε να μοιράσει τις κτήσεις του στους γιους του: ο Αμωρί Δ΄ έλαβε το Μονφόρ και ο Σίμων Γ΄ το Εβρέ. Έτσι ο Αμωρί Δ΄ διαδέχθηκε τον πατέρα του το 1137 στο Μονφόρ.  Έπειτα από τρία έτη απεβίωσε άτεκνος και τον διαδέχθηκε ο νεότερος αδελφός του Σίμων Γ΄ κόμης τού Εβρέ. Έτσι οι δύο κτήσεις ενώθηκαν πάλι.

## Παραπομπές


## Πηγές
* Bauduin, Pierre (2004), *La Première Normandie (xe-xie siècles)*. Caen, France: Presses Universitaires de Caen. ISBN 284133145

## Εξωτερικοί σύνδεσμοι
* 

Κατηγορία:Οίκος του Μονφόρ-λ'Αμωρί
Αμάντα το κορίτσι της γης

Η **Αμάντα το κορίτσι της γης** (πρωτότυπος τίτλος Another Roadside Attraction)  είναι μυθιστόρημα του Τομ Ρόμπινς το οποίο δημοσιεύτηκε το 1971.

## Πλοκή
Το μυθιστόρημα ακολουθεί τις περιπέτειες του Τζον Πολ Τσίλερ και της συζύγου του Αμάντα--αξιαγάπητη προφήτης και αχαλίνωτη μητέρα, που ανοίγουν "το μνημείο της άγριας ζωής του λοχαγού Κέντρικ," ένα συνδυασμό χοτ-ντογκ και ζωολογικού κήπου κατά μήκος ενός αυτοκινητόδρομου στην κομητεία Σκάγκι, Ουάσιγκτον. Άλλοι χαρακτήρες σε αυτό το μάλλον παράξενο μυθιστόρημα είναι ο Μον Κουλ, ο μπαμπουίνος. Ο Μαρξ υπέροχος, ένας μορφωμένος άνθρωπος από την ανατολική ακτή. και ο Λ. Γουεστμινστερ “Πλάκυ” , πρώην αστέρας του κολεγίου και κάποτε έμπορος ναρκωτικών, που κατά λάθος διηθεί μια ομάδα καθολικών μοναχών που δουλεύουν ως δολοφόνοι για το Βατικανό. Ο Πλάκυ ανακαλύπτει ένα μυστικό μνημειώδους διαστάσεων που χρονολογείται από την αρχή του Χριστιανισμού.

## Κυρίως Θέμα
Σε αυτό το μυθιστόρημα, ο συγγραφέας χρησιμοποιεί μη γραμμική εξέλιξη του σχεδίου στον τόνο ενός ημερολογίου πρώτου προσώπου για να εκφράσει τις απόψεις του σχετικά με τη θρησκεία και άλλα θέματα. Η χιουμοριστική, καυστική και διορατική αντίληψή του για αυτούς που εξαπλώνονται στους κύριους χαρακτήρες έχει μεγάλη αξία. Το βιβλίο είναι μια πολιτιστική εικόνα για τα "παιδιά της δεκαετίας του ' 60".

Ένα σημαντικό θέμα του μυθιστορήματος είναι το Μουμιοποιημένο πτώμα του Ιησού Χριστού  και η πίστη του δυτικού πολιτισμού στη θειότητα αυτού. Στα απομνημονεύματά του, ο Ρόμπινς αναφέρει ότι ήθελε να αμφισβητήσει τι θα συνέβαινε στον δυτικό πολιτισμό αν μπορούσε να αποδειχθεί ότι ο Ιησούς δεν ήταν αθάνατος.  

## Ιστορία έκδοσης

* Τομ Ρόμπινς (1971) Αμάντα, το κορίτσι της Γης (Hardcover) (1η έκδοση). Doubleday. LCCN 73144292
* Τομ Ρόμπινς (1972) Αμάντα, το κορίτσι της Γης (Paperback). Ballantine Books. ISBN 978-0-345-02770-2
*

## Παραπομπές


Κατηγορία:Αμερικανικά μυθιστορήματα
Δρένια

**Δρένια** ή αλλιώς **Γαϊδουρονήσια**, ονομάζεται ένα σύμπλεγμα από 6 νησιά τα οποία βρίσκονται απέναντι από την Ουρανούπολη της Χαλκιδικής, νότιο-ανατολικά της Αμμουλιανής. Το όνομά τους προέρχεται από το μεγαλύτερο νησί του συμπλέγματος, ενώ τα μικρότερα ονομάζονται Πέννα, Φέτη, Άρτεμις ή Ελιά. Είναι ακατοίκητα, το χειμώνα τα νησιά αυτά ερημώνουν, αλλά το καλοκαίρι γεμίζουν από τουρίστες και κατασκηνωτές που τα επιλέγουν για τις διακοπές τους.

## Περιγραφή
Σε μερικά νησιά υπάρχουν βραχώδεις ακτές, από που φαίνεται στο βάθος το Άγιο Όρος. Τα χαρακτηρίζει η πυκνή βλάστηση και είναι επίπεδα με μικρούς κολπίσκους. Οι ακτές τους είναι αβαθής και αμμώδης ενώ το νερό γύρω τους γαλαζοπράσινο. Πολλοί αποκαλούν αυτό το μέρος η  της Χαλκιδικής.Το σχήμα των βράχων των νησιών δημιουργούν ξεχωριστές παραλίες, ενώ ο βυθός περιλαμβάνει πλούσια θαλάσσια ζωή εξαιτίας του πλήθους των ψαριών που υπάρχουν. Η περιοχή αυτή προσφέρει γενικότερα  στους ταξιδιώτες την αίσθηση της ηρεμίας και της ησυχίας αφού δεν υπάρχουν δρόμοι, αυτοκίνητα, κτήρια κλπ. έτσι ώστε να θυμίζει πόλη, ενώ οι παραλίες είναι καθαρές και η άμμος έχει το χρώμα του λευκού. Τα νησάκια αυτά είναι από τα λίγα ανέπαφα και παρθένα μέρη που συναντά κανείς στην Ελλάδα.

## Πρόσβαση
Η πρόσβαση στα νησιά γίνεται με τουριστικά ή ιδιωτικά καραβάκια από την σκάλα της Αμμουλιανής και την Ουρανούπολη. Υπάρχουν πλέον καθημερινά  δρομολόγια, την καλοκαιρινή περίοδο όπου εξυπηρετούν την μεταφορά του κόσμου στα νησιά.Επίσης υπάρχει και η δυνατότητα ενοικίασης κάποιου σκάφους.

## Διασκέδαση και φαγητό
Στο μεγαλύτερο νησί υπάρχει κατάστημα που προσφέρει ποτά και καφέ  αλλά και ταβέρνα, ενώ εκεί βρίσκεται η μοναδική παραλία που είναι οργανωμένη με ομπρέλες. Επιπλέον και η περιήγηση των νησιών με τα πόδια, αποτελεί εξίσου μια καλή μορφή διασκέδασης καθώς το τοπίο κρύβει αρκετές ομορφιές, χωρίς καμία ανθρώπινη παρέμβαση. Σε περίπτωση που κάποιος θελήσει να διανυκτερεύσει στα νησιά, μπορεί να το υλοποιήσει μόνο με την μορφή του ελεύθερου camping.

## Παραπομπές


Κατηγορία:Νησιωτικά συμπλέγματα Ελλάδας
Ευρωπαϊκό Πρωτάθλημα Σκοποβολής 10 μέτρων 1980

Το **Ευρωπαϊκό Πρωτάθλημα Σκοποβολής 10 μέτρων 1980** (αγγλικά: *1980 10m European Shooting Championships*) ήταν η 10η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Όσλο, στη Νορβηγία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
 
Πρωταθλήτρια χώρα αναδείχθηκε η Σοβιετική Ένωση κατακτώντας 3 χρυσά, 3 ασημένια και 1 χάλκινο μετάλλιο. Τη δεύτερη θέση κατέλαβε η Μεγάλη Βρετανία με 1 χρυσό και 1 ασημένιο και την τρίτη η Φινλανδία με 1 χρυσό μετάλλιο.
## Κάτοχοι μεταλλίων
### Ανδρών
1978 | 1979 | 1980 | 1981 | 1982

### Γυναικών
1978 | 1979 | 1980 | 1981 | 1982

## Πίνακας μεταλλίων

## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1980
Κατηγορία:Όσλο
Αμωρί Ε΄ του Μονφόρ-Εβρέ

Ο **Αμωρί Ε΄**, γαλλ. Amaury V (απεβ. 13 Μαρτίου 1187-93) από τον Οίκο τού Μονφόρ ήταν κόμης τού Εβρέ (1181-π.1190). Είναι ο πέμπτος Αμωρί στον Οίκο του.

## Βιογραφία
Ήταν ο πρωτότοκος γιος τού Σίμωνα Γ΄ κυρίου τού Μονφόρ & κόμη τού Εβρέ και της Ματθίλδης.

To 1181 απεβίωσε ο πατέρας του και οι κτήσεις του διαιρέθηκαν: ο Αμωρί Γ΄ έλαβε το Εβρέ και γαίες στην Αγγλία, ενώ ο νεότερος αδελφός του Σίμωνας Δ΄ έλαβε το Μονφόρ στο Ιλ-ντε-Φρανς. Το 1181 ο εξ αγχιστείας συγγενής του Σαέρ ντε Κινσύ ήταν μάρτυρας σε μία πράξη τού Αμωρί Γ΄.

Νυμφεύτηκε τη Μαμπέλ από τον Οίκο της Νορμανδίας, πρωτότοκη κόρη τού Γουλιέλμου 2ου κόμη τού Γκλώστερ και της Αβίζ ντε Μπωμόν και απέκτησαν γιο, τον Αμωρί Δ΄. Ο Γουλιέλμος είχε τρεις κόρες και απεβίωσε το 1183· ο Αμωρί Γ΄ διεκδίκησε την κομητεία, την κατέλαβε όμως ο Ερρίκος Β΄ της Αγγλίας.

Ο Αμωρί Γ΄ απεβίωσε το διάστημα 1187-93. Ο κατάλογος των κεκοιμημένων τού καθεδρικού τού Εβρέ έχει το όνομά του αμέσως μετά από αυτό τού πατέρα του (απεβ. 1181), αναφέροντας την ημέρα μόνο: 13 Μαρτίου και πως άφησε στον ναό 40 σόλιδους. Ο γιος του Αμωρί Δ΄ ήταν ανήλικος, όταν τον διαδέχθηκε και δεν φαίνεται να εξουσίασε πραγματικά στο Εβρέ, το οποίο καταλήφθηκε από τον Φίλιππο Β΄ της Γαλλίας το 1199. Ο Αμωρί Δ΄ προχώρησε την αξίωση της μητέρας του και έγινε κόμης τού Γκλώστερ, πράγμα που δεν είχε επιτύχει ο πατέρας του.

## Οικογένεια
Νυμφεύτηκε τη Μάμπελ από τον Οίκο της Νορμανδίας, κόρη τού Γουλιέλμου 3ου κόμη τού Γκλώστερ και είχε τέκνο:
* Αμωρί Δ΄ απεβ. 1213, κόμης τού Εβρέ.

## Παραπομπές


## Πηγές
* Daniel Power, The Norman Frontier in the Twelfth and Early Thirteenth Centuries (Cambridge University Press, 2004), pp. 216, 294–295 and 498.
* Melissa A. Pollock, Scotland, England and France After the Loss of Normandy, 1204–1296: ‘Auld Amitie’ (Boydell, 2015), p. 43.

Κατηγορία:Οίκος του Μονφόρ-λ'Αμωρί
Νικηφόρος Παλαιολόγος (Δουξ Χαλδίας)

Ο **Νικηφόρος Παλαιολόγος** ήταν Bυζαντινός αξιωματούχος που έζησε στα τέλη του 12ου αρχές 13ου αιώνα πιθανότατα μέλος της οικογένειας των Παλαιολόγων.

Ο Νικηφόρος ήταν δούκας Χαλδίας, δηλαδή στρατηγός και κυβερνήτης του Θέματος Χαλδίας με έδρα την Τραπεζούντα. Ο Νικηφόρος ήταν διορισμένος στην Χαλδία επί αυτοκράτορα Μανουήλ Α΄ Κομνηνού αντικαθιστώντας στην αρχή του θέματος την Οικογένεια Γαμβρά που είχε στασιάση. Τον Απρίλιο του 1204, έχοντας μεσολαβήσει η πτώση της Κωνσταντινούπολης και της αυτοκρατορίας στους Λατίνους, έφτασε με στρατό έξω από τα τείχη της Τραπεζούντας ο Αλέξιος Α΄ Μέγας Κομνηνός, ο Νικηφόρος του παρέδωσε την πόλη. Έτσι ο Αλέξιος δημιούργησε την Αυτοκρατορία της Τραπεζούντας.

## Παραπομπές


Κατηγορία:Βυζαντινοί του 12ου αιώνα
Κατηγορία:Βυζαντινοί του 13ου αιώνα
Νικηφορος
Κατηγορία:Βυζαντινοί στρατηγοί
Κατηγορία:Βυζαντινοί δούκες
Κατηγορία:Κυβερνήτες του θέματος Χαλδίας
Βέλγκοστι

Η **Βέλγκοστι** () ή **Βελιγοστή** (ελληνικοποιημένη από σλαβομακεδονικά) είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 3.060 κατοίκους. 

Οι εθνοτικές ομάδες του χωριού περιλαμβάνουν:

*Σλαβομακεδόνες 3002
*Σέρβοι 8
*Άλλοι 50

## Παραπομπές


## Εξωτερικοί σύνδεσμοι
* 

Κατηγορία:Χωριά Δήμου Οχρίδας
Κατηγορία:Χωριά της Βόρειας Μακεδονίας
Ζάβοϊ

Το **Ζάβοϊ** () είναι χωριό στον Δήμο Οχρίδας της Βόρειας Μακεδονίας.

## Δημογραφία
Σύμφωνα με την απογραφή του 2002, το χωριό είχε πληθυσμό 12 κατοίκους. 

Οι εθνοτικές ομάδες του χωριού περιλαμβάνουν:

*Σλαβομακεδόνες: 12

## Παραπομπές

Κατηγορία:Χωριά Δήμου Οχρίδας
Κατηγορία:Χωριά της Βόρειας Μακεδονίας
Γκι του Μονφόρ-Μπιγκόρ

Ο **Γκυ**, γαλλ. Guy (απεβ. 4 Απριλίου/Ιουλίου 1220) από τον Οίκο τού Μονφόρ έγινε, έπειτα από τον γάμο του, κόμης τού Μπιγκόρ (1216-20), στη Γασκώνη.

## Βιογραφία
Ήταν ο τρίτος γιος τού Σίμων Ε΄ κυρίου τού Μονφόρ & 5ου κόμη τού Λέστερ και της Αλίκης, κόρης τού Μπουσάρ Γ΄ τού Μονμορανσύ.

Ο Γκυ ακολούθησε τον πατέρα του στη Σταυροφορία των Αλβιγηνών, ενώ ήταν ακόμη αρκετά νέος. Αργότερα το 1216 νυμφεύτηκε την Πετρονίλλα, κόρη τού Βερνάρδου Δ΄ τού Κομμάνζ και της Στεφανίας κόμισσας τού Μπιγκόρ & Μαρσάν. Ήταν ο 3ος σύζυγός της.

Στην πολιορκία της Τουλούζης το 1218 πολέμησε στο πλευρό τού πατέρα του, ο οποίος όμως χτυπήθηκε από ένα βλήμα πολιορκητικής μηχανής και απεβίωσε. Κληρονόμησε τις κτήσεις του, αλλά όχι την στρατηγική ικανότητά του. Οι κύριοι των Οσιτανικών του εδαφών εξεγέρθηκαν εναντίον του και ο Γκυ σκοτώθηκε σε μία σύγκρουση στο Καστελνωντρύ το 1220.

## Οικογένεια
Νυμφεύτηκε το 1216 την Πετρονίλλα κόμισσα (από τη μητέρα της) τού Μπιγκόρ & Μαρσάν, κόρη τού Βερναρδου Δ΄ τού Κομμάνζ και είχε τέκνα:
* Αλίκη 1217/20-1255, κόμισσα τού Μπιγκόρ, παντρεύτηκε τον Ιορδάνη κύριο τού Σαμπαναί.
* Πετρονέλλε, παντρεύτηκε τον Ραούλ ντε λα Ρος-Τεσόν.

## Παραπομπές


## Πηγές
* Setton, Kenneth M. and Robert Lee Wolff, Harry W. Hazard, A History of the Crusades, Volume II: The Later Crusades, 1189-1311, University of Wisconsin, 1969.
* Sismondi, Jean-Charles-Léonard Simonde, History of the crusades against the Albigenses in the thirteenth century, B.B.Mussey, 1833.
* Treharne, Reginald Francis and Ivor John Sanders, Documents of the baronial movement of reform and rebellion, 1258-1267, Oxford University Press, 1973.

Κατηγορία:Οίκος του Μονφόρ-λ'Αμωρί
Σίμων Ε΄ του Μονφόρ

Ο **Σίμων**, γαλλ. Simon (π. 1208 - 4 Αυγούστου 1265) από τον Οίκο του Μονφόρ ήταν 6ος κόμης του Λέστερ (1239-65), του Τσέστερ (1265-65) και Υψηλός Επίτροπος της Αγγλίας (1239-65). Αν και Γάλλος ευγενής, έγινε ηγέτης των βαρόνων, που αντιτέθηκαν στον Ερρίκο Γ΄ της Αγγλίας με αποκορύφωση τον Β΄ Πόλεμο των Βαρόνων. Έπειτα από τις νίκες του επί των βασιλικών δυνάμεων, έγινε στην πράξη (de facto) ο κυβερνήτης της χώρας και έπαιξε μεγάλο ρόλο στη συνταγματική ανάπτυξη της Αγγλίας.

Κατά την εξουσία του ο Σίμων συγκάλεσε δύο ονομαστά Κοινοβούλια: το πρώτο αφαίρεσε την απεριόριστη εξουσία του βασιλιά και το δεύτερο περιέλαβε απλούς πολίτες από τις πόλεις. Για τον λόγο αυτό ο Σίμων των Μονφόρ θεωρείται σήμερα ως ένας από τους γενάρχες της σύγχρονης Κοινοβουλευτικής Δημοκρατίας. Ως κόμης του Λέστερ, εκτόπισε τους Εβραίους από την πόλη του· όταν έγινε κυβερνήτης της Αγγλίας, ακύρωσε τα χρέη, που οφειλόταν προς τους Εβραίους με τη βίαιη κατάσχεση των καταγραφών των χρεών. Έπειτα από την εξουσία του, που κράτησε λίγο παραπάνω από ένα έτος, σκοτώθηκε από στρατό, πιστό στον βασιλιά, στη μάχη του Έβεσαμ.

## Οικογένεια
Νυμφεύτηκε την Ελεονόρα των Ανζού, κόρη του Ιωάννη της Αγγλίας και είχε τέκνα:
* Ερρίκος 1238-1265, κύριος των φυλάκων των πέντε λιμανιών.
* Σίμων ΣΤ΄ 1240-1271.
* Αμωρί του Μονφόρ 1242/3-1301, ιερέας στο Γιόρκ.
* Γκυ 1244-1291, κόμης της Νόλα.
* Ιωάννα 1248-1251, απεβ. 3 ετών.
* Ριχάρδος απεβ. 1266΄
* Ελεονώρα 1252-1282, παντρεύτηκε τον Σουαλύν απ Κρασίζ (Llywelyn ap Gruffudd) πρίγκιπα της Ουαλλίας.

## Παραπομπές


## Πηγές
* Labarge, Margaret Wade. Simon de Montfort (London: Eyre & Spottiswoode, 1962)
* Levy, S. "Notes on Leicester Jewry." Transactions (Jewish Historical Society of England) 5 (1902): 34–42. https://www.jstor.org/stable/29777626
* Maddicott, John Robert. Simon de Montfort. 1996, Cambridge University Press. ISBN 0-521-37493-6
* Blaauw, William Henry (1871). The Barons War: Including the Battles of Lewes and Evesham (2nd ed.). Baxter and Son.

Κατηγορία:Οίκος του Μονφόρ-λ'Αμωρί
Δημήτρης Μπαλτάσης

Ο **Δημήτρης (Μήτσος) Μπαλτάσης** (1913 - 1996) ήταν παλαίμαχος Έλληνας ποδοσφαιριστής. Αγωνίστηκε στον Παναθηναϊκό από το 1929 έως το 1940. Στο ενεργητικό του συνολικά με την φανέλα των πρασίνων μετράει 107 τέρματα. Κατέκτησε ένα πρωτάθλημα Ελλάδας (1930), πέντε πρωταθλήματα Αθηνών (1930, 1931, 1934, 1937 και 1939) και ένα κύπελλο (1940).

Στην Eθνική Ελλάδος έπαιξε σε 7 αγώνες και σκόραρε μια φορά.

## Παραπομπές


Κατηγορία:Ποδοσφαιριστές Παναθηναϊκού
Σίμων ΣΤ΄ του Μονφόρ

Ο **Σίμων ο Νεότερος**, γαλλ. Simon le Jeune (Απρίλιος 1240 - 1271) από τον Οίκο τού Μονφόρ συμμετείχε στη μάχη τού Έβεσχαμ προσπαθώντας να σώσει τον πατέρα του, αλλά μάταια.

## Βιογραφία
Ήταν ο δευτερότοκος γιος τού Σίμωνα 6ου κόμη τού Λέστερ και της Ελεονόρας των Ανζού, κόρης τού Ιωάννη της Αγγλίας.

Ο πατέρας του και ο μεγαλύτερος αδελφός του Ερρίκος σκοτώθηκαν στη μάχη τού Έβεσχαμ το 1265. Ο νεαρός Σίμων έφερε αργά τις δυνάμεις του από το Λονδίνο και είδε αυτές και τα λάβαρά τους να συλλαμβάνονται από τον πρίγκιπα Εδουάρδο (Α΄). Ο νεαρός Σίμων ήλθε στο Έβεσχαμ, μόλις είχαν τοποθετήσει το κεφάλι τού πατέρα του στην κορυφή ενός πασσάλου. Προσπάθησε να ξεσηκώσει μία εξέγερση στο Λίνκολνσαϊρ, αλλά αυτή εξανεμίστηκε ως τα Χριστούγεννα.

Αυτός και ο νεότερος αδελφός του Γκυ διέφυγαν στη Γαλλία και την Ιταλία. Το 1271 ανακάλυψαν και εκτέλεσαν τον εξάδελφό τους Ερρίκο ντ'Αλεμάν ("Αλμαίν"), που τον κατηγόρησαν για το τέλος τού πατέρα τους, στον ναό τού Βιτέρμπο. Οι δύο αδελφοί τιμωρήθηκαν με ακοινωνησία. Ο Σίμων, "περιπλανώμενος και φυγάς", ασθένησε αργότερα το ίδιο έτος από Τοσκανικό πυρετό, στη Σιένα και απεβίωσε.

## Πηγές
* "Montfort, Simon of (1240-1271)" . Dictionary of National Biography. London: Smith, Elder & Co. 1885–1900.

## Παραπομπές


Κατηγορία:Οίκος του Μονφόρ-λ'Αμωρί
Ερρίκος του Μονφόρ

Ο **Ερρίκος**, γαλλ. Henri (Νοέμβριος 1238 - 4 Αυγούστου 1265) από τον Οίκο τού Μονφόρ έπαιξε με τον πατέρα του σημαντικό ρόλο στην εξέγερση των βαρόνων ενάντια στον Ερρίκο Γ΄ της Αγγλίας.

## Βιογραφία
Ήταν ο πρωτότοκος γιος τού Σίμωνα 6ου κόμη τού Λέστερ και της Ελεονόρας των Ανζού, κόρης τού Ιωάννη της Αγγλίας.

Ο γάμος της κόρης τού Ιωάννη με τον Σίμωνα, αύξησε την επιρροή των ξένων, πράγμα που επέφερε μεγάλη εχθρότητα των βαρόνων με τον βασιλιά. Η Ελεονόρα ήταν αδελφή τού Ερρίκου Γ΄.

## Πηγές
* Norgate, Kate (1894). "Montfort, Henry of". In Lee, Sidney (ed.). Dictionary of National Biography. 38. London: Smith, Elder & Co. pp. 283–284.

## Παραπομπές


Κατηγορία:Οίκος του Μονφόρ-λ'Αμωρί
Αμωρί του Μονφόρ (ιερέας)

Ο **Αμωρί**, γαλλ. Amaury (1242/3 - 1301) από τον Οίκο τού Μονφόρ ήταν μέλος τού Συλλόγου στον Καθεδρικό της Υόρκης.

## Βιογραφία
Ήταν ο τρίτος γιος τού Σίμωνα 6ου κόμη τού Λέστερ και της Ελεονόρας των Ανζού, κόρης τού Ιωάννη της Αγγλίας.

Εισήλθε στο ιερατικό στάδιο ως νέος και χρημάτισε Θησαυροφύλακας τού Καθεδρικού της Υόρκης, μέλος τού Συλλόγου τού Καθεδρικού τού Ρουέν, τού Εβρέ, τού Λονδίνου και τού Λίνκολν. Υπηρέτησε επίσης στο παπικό παρεκκλήσιο.

Έπειτα από το τέλος τού πατέρα του και τού πρωτότοκου αδελφού του Ερρίκου στη μάχη τού Έβεσχαμ το 1265, από άνδρες τού πρίγκιπα Εδουάρδου (Α΄), διέφυγε στη Γαλλία με τη μητέρα του και τα υπόλοιπα αδέλφια του.

## Παραπομπές


Κατηγορία:Οίκος του Μονφόρ-λ'Αμωρί
Γκι του Μονφόρ

Ο **Γκυ**, γαλλ. Guy (1244 - 1291) από τον Οίκο τού Μονφόρ ήταν κόμης της Νόλα στη Νάπολη.

## Βιογραφία
Ήταν ο τέταρτος γιος τού Σίμωνα 6ου κόμη τού Λέστερ και της Ελεονόρας των Ανζού, κόρης τού Ιωάννη της Αγγλίας.

Συμμετείχε στη μάχη τού Έβεσχαμ εναντίον των βασιλικών δυνάμεων τού θείου του Ερρίκου Γ΄ της Αγγλίας και τού γιού εκείνου πρίγκιπα Εδουάρδου (Α΄). Ο πατέρας του και ο μεγαλύτερος αδελφός του Ερρίκος εκτελέστηκαν κατά την καταστροφική μάχη και ο Γκυ τραυματίστηκε σοβαρά και αιχμαλωτίστηκε.

## Οικογένεια
Νυμφεύτηκε την Μαργαρίτα Αλντομπρανντέσκα, κυρία της Σοβάνα και είχε τέκνα:
* Αναστασία γενν. π. 1274, κόμισσα της Νόλα. Παντρεύτηκε τον Ρομάνο Ορσίνι συγκλητικό της Ρώμης.
** Ροβέρτος Ορσίνι 1295-1345, κόμης της Νόλα. Νυμφεύτηκε την Σουέβα ντελ Μπάλτσο, κόρη τού Ούγου κόμη τού Σολέτο & σενεσάλη της Νάπολης.
*** Νικόλα Ορσίνι κόμης της Νόλα, συγκλητικός της Ρώμης.
* Τομαζίνα, παντρεύτηκε τον Πέτρο ντι Βίκο.

## Πηγές
* Norgate, Kate (1894). "Montfort, Guy of" . In Lee, Sidney (ed.). Dictionary of National Biography. 38. London: Smith, Elder & Co.
* Maddicott, J.R. Simon de Montfort, 1996

## Παραπομπές


Κατηγορία:Οίκος του Μονφόρ-λ'Αμωρί
Γουρρέα ντε Γάγιεγο

Η **Γουρρέα ντε Γάγιεγο** είναι δήμος που βρίσκεται στην επαρχία Ουέσκα της Αραγωνίας στην Ισπανία. Σύμφωνα με την απογραφή του 2004 (INE), ο δήμος είχε πληθυσμό 1.744 κατοίκους.

## Δημογραφικά στοιχεία

## Παραπομπές


## Εξωτερικοί σύνδεσμοι
* 

Κατηγορία:Αραγωνία
Σάββας της Αμισού

Ο **Σάββας** ήταν Bυζαντινός στρατηγός, και τοπάρχης, που έζησε στα τέλη του 12ου αρχές 13ου αιώνα.

Ο Σάββας ήταν διοικητής της Αμισού και της γύρω περιοχής, όταν το 1204 η Κωνσταντινούπολη έπεσε στους Λατίνους και καταλήθηκε η Βυζαντινή Αυτοκρατορία έγινε ανεξάρτητος ηγεμόνας της περιοχής. Το 1204 με την δημιουργία της Αυτοκρατορίας της Τραπεζούντας όπου η εφήμερη ηγεμονία του βρισκόταν στα σύνορα της, αρνήθηκε υποταγή στον Αλέξιο Α΄ θέλοντας να παραμείνει ανεξάρτητος ηγεμόνας. 

Η Αμισός την εποχή αυτή ήταν το μεγαλύτερο Βυζαντινό λιμάνι στην ανατολή και στην επικράτεια της περιελάμβανε και τον οικισμό Σαμψών που κατοικούνταν από Σελτζούκους. Το 1206 ο Αλέξιος επιτέθηκε κατά της Αμισού χωρίς επιτυχία, ο Σάββας είχε λάβει βοήθεια από τον Σουλτάνο του Ικονίου. 

Αργότερα ο Σάββας βλέποντας τις επεκτατικές βλέψεις των Σελντζούκων δήλωσε υποταγή στην Αυτοκρατορία της Νίκαιας και τον Θεόδωρο Λάσκαρη προσαρτίζοντας την ηγεμονία του σε αυτήν. Το μόνο που είναι γνωστό για την προσωπική του ζωή είναι το όνομα του πατέρα του που ήταν Κωνσταντίνος.

## Παραπομπές


Κατηγορία:Βυζαντινοί του 12ου αιώνα
Κατηγορία:Βυζαντινοί του 13ου αιώνα
Κατηγορία:Βυζαντινοί στρατηγοί
Κατηγορία:Πρόσωπα της Αυτοκρατορίας της Νίκαιας
Κατηγορία:Βυζαντινοί σφετεριστές
Χουάν Φόιθ

Ο **Χουάν Μάρκος Φόιθ** (*Juan Marcos Foyth,* 12 Ιανουαρίου 1998) είναι Αργεντινός επαγγελματίας ποδοσφαιριστής, ο οποίος αγωνίζεται ως αμυντικός για την Βιγιαρεάλ.

## Σταδιοδρομία σε συλλόγους

### Εστουδιάντες ντε Λα Πλάτα
Ο Φόιθ αγωνίστηκε για πολλά χρόνια στις ακαδημίες νέων, αρχικά ως επιθετικός μέσος και στη συνέχεια μετακινήθηκε στη θέση του κεντρικού αμυντικού πριν από την ηλικία των 16. Υπέγραψε το πρώτο του επαγγελματικό συμβόλαιο τον Ιανουάριο του 2017, που τον κρατούσε στον σύλλογο μέχρι τον Ιούνιο του 2019. Έκανε το ντεμπούτο του στο Πρωτάθλημα στις 19 Μαρτίου 2017 εναντίον της Πατρονάτο, σε ηλικία 19 ετών. Αγωνίστηκε ακόμη έξι φορές στο πρωτάθλημα και είχε δύο επιπλέον εμφανίσεις στο Κόπα Σουδαμερικάνα. 

### Τότεναμ
Εντάχθηκε στην Τότεναμ Χότσπερ για ένα αναφερόμενο ποσό 8 εκ. £ στις 30 Αυγούστου 2017, με πενταετές συμβόλαιο μέχρι το 2022.  Έκανε το ντεμπούτο του για το σύλλογο στις 19 Σεπτεμβρίου 2017, σε μία νίκη με 1-0 επί της Μπάρνσλεϊ για το Λιγκ Καπ. Έκανε το ντεμπούτο του στην Πρέμιερ Λιγκ στις 3 Νοεμβρίου 2018, σε μια εκτός έδρας νίκη με 3-2 επί της Γουλβερχάμπτον, όπου υπέπεσε σε δύο παραβάσεις πέναλτι που και οι δύο μετατράπηκαν σε γκολ. Στον επόμενο αγώνα του για το πρωτάθλημα, εκτός έδρας εναντίον της Κρίσταλ Πάλας, σημείωσε το πρώτο του γκολ στη σταδιοδρομία του, δίνοντας στην Τότεναμ τη νίκη με 1-0. 

## Διεθνής σταδιοδρομία
Γεννήθηκε στην Αργεντινή, είναι πολωνικής καταγωγής και κατέχει πολωνικό διαβατήριο. 

Έχει αγωνιστεί για την Εθνική Αργεντινή U20. Το 2017 έκανε 12 εμφανίσεις για την εθνική ομάδα: 9 στο Πρωτάθλημα Ποδοσφαίρου Νότιας Αμερικής U20 του 2017 στο Εκουαδόρ και άλλες 3 κατά τη διάρκεια του Παγκοσμίου Κυπέλλου U20 του 2017. 

Έλαβε την πρώτη του κλήση για την Εθνική ανδρών Αργεντινής για τους φιλικούς αγώνες που θα διεξάγονταν τον Οκτώβριο του 2018. Έκανε το ντεμπούτο του στις 16 Νοεμβρίου 2018 σε φιλικό με το Μεξικό, όπου βοήθησε την Αργεντινή να πάρει τη νίκη με 2-0. Κέρδισε το βραβείο Παίκτης του Αγώνα και έλαβε ευρύ έπαινο για την απόδοσή του σε αυτόν τον αγώνα.  

## Στατιστικά σταδιοδρομίας

: *Μέχρι τις 4 Μαΐου 2019.* 


## Παραπομπές

## Εξωτερικοί σύνδεσμοι

*
* Προφίλ στον ιστότοπο της Τότεναμ Χότσπερ 
*   
* Προφίλ στο Transfermarkt.com

Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Εστουδιάντες Λα Πλάτα
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Πριμέρα Ντιβιζιόν
Βεατρίκη του Μονφόρ

Η **Βεατρίκη**, γαλλ. Beatrice (π. Δεκέμβριος 1248/9 - 9 Μαρτίου 1312) από τον Οίκο τού Μονφόρ ήταν κόμισσα τού Μονφόρ (1249-1312). Με τον γάμο της έγινε κόμισσα τού Ντρε.

## Βιογραφία
Ήταν το μόνο τέκνο τού Ιωάννη Α΄ κόμη τού Μονφόρ και της Ιωάννας κυρίας τού Σατωντάν.

Το 1249 ο πατέρας της, που συμμετείχε στη Ζ΄ Σταυροφορία, απεβίωσε στην Κύπρο. Έτσι η Βεατρίκη διαδέχθηκε τον πατέρα της σε ηλικία ενός έτους. Το 1251 η μητέρα της Ιωάννα έκανε δεύτερο γάμο με τον Ιωάννη των Μπριέν, μεγάλο οινοχόο της Γαλλίας και απέκτησε τη Λευκή (1252-1302), η οποία παντρεύτηκε τον Γουλιέλμο Β΄ του Φιέν, βαρόνο τού Τενγκρύ. Μετά το 1252 απεβίωσε η Ιωάννα αφήνοντας τη Βεατρίκη και τη Λευκή συγκληρονόμους.

Η Βεατρίκη παντρεύτηκε το 1260 σε ηλικία 11 ετών τον Ροβέρτο Δ΄ κόμη τού Ντρε & Μπραίν, γιο τού Ιωάννη Α΄ κόμη τού Ντρε & Μπραίν και της Μαρίας τού Μπουρμπόν. Ο Ροβέρτος Δ΄ έγινε, όπως ήταν το έθος της εποχής, συγκυρίαρχος τού Μονφόρ-λ'Αμωρί. Το 1312 απεβίωσε σε ηλικία 63 ετών και τάφηκε στο αββαείο τού Ωτ-Μπρυγιέρ.

## Οικογένεια
Παντρεύτηκε το 1260 τον Ροβέρτο Δ΄ κόμη τού Ντρε και είχε τέκνα:
* Μαρία 1261/2-1276, παντρεύτηκε τον Ματιέ ντε Μονμορανσύ.
* Γιολάντα 1263-1323, κόμισσα τού Μονφόρ, παντρεύτηκε πρώτα τον Αλέξανδρο Γ΄ της Σκωτίας και μετά τον Αρθούρο Β΄ δούκα της Βρετάνης.
* Ιωάννης Β΄ 1265-1309, κόμης τού Ντρε.
* Ιωάννα, κόμισσα τού Μπραιν, παντρεύτηκε πρώτα τον Ιωάννη Δ΄ τού Ρουσύ και μετά τον Ιωάννη τού Μπαρ.
* Βεατρίκη 1270-1328, ηγουμένη τού Πον-Ρουαγιάλ. 
* Ροβέρτος, κύριος τού Σατώ-ντυ-Λουάρ.

## Πηγές
* Douglas Richardson, Kimball G. Everingham, and David Faris, Plantagenet Ancestry: A Study in Colonial and Medieval Families, Royal Ancestry series, p. 155, Genealogical Publishing Co., Baltimore, Maryland, 2004
* Charles Cawley Medieval Lands

## Παραπομπές


Κατηγορία:Οίκος του Μονφόρ-λ'Αμωρί
Κατηγορία:Γαλλίδες κόμισσες
Ευρωπαϊκό Πρωτάθλημα Σκοποβολής 10 μέτρων 1982

Το **Ευρωπαϊκό Πρωτάθλημα Σκοποβολής 10 μέτρων 1982** (αγγλικά: *1982 10m European Shooting Championships*) ήταν η 12η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στη Χάγη, στην Ολλανδία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
 
Πρωταθλήτρια χώρα αναδείχθηκε η Σοβιετική Ένωση κατακτώντας 3 χρυσά, 2 ασημένια και 2 χάλκινα μετάλλια. Τη δεύτερη θέση κατέλαβε η Ουγγαρία με 1 χρυσό και 1 χάλκινο και την τρίτη η Νορβηγία με 1 χρυσό μετάλλιο.
## Κάτοχοι μεταλλίων
### Ανδρών
1980 | 1981 | 1982 | 1983 | 1984

### Γυναικών
1980 | 1981 | 1982 | 1983 | 1984

## Πίνακας μεταλλίων

## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1982
Κατηγορία:Χάγη
Σκουλήκι Μπόμπιτ

Το **Σκουλήκι Μπόμπιτ**, επιστημονική ονομασία Eunice aphroditois, ανήκει στην οικογένεια σκουληκιών Πολύχαιτοι (Polychaete) όπου το μήκος του συνήθως κυμαίνεται από 1 εκατοστό έως 300 εκατοστά. Το είδος του συγκεκριμένου σκουληκιού βρίσκεται στον πυθμένα των ωκεανών και κυρίως στον Ατλαντικό Ωκεανό καθώς και στην περιοχή Ινδικού Ωκεανού και τη Μεσόγειο. Ως είδος είναι ένας θηρευτής που κυνηγά το θήραμά του αντιλαμβανόμενο με τις αισθητήριες κεραίες του και του επιτίθεται με δύο αιχμηρές και πολύ δυνατές δαγκάνες έως ότου να καταφέρει να το αποκτήσει. Μάλιστα είναι τόσο δυνατές οι δαγκάνες του που περιστασιακά σπάει το μικρότερο θήραμα του εντελώς στη μέση.

Είναι γνωστό διεθνώς επίσης με τις ονομασίες **Biting reef worm**, **Bristle worm** και **Bobbit Worm**. Ο φαραώ είναι ασπόνδυλο και αποτελείται από σώμα όπου είναι τεμαχισμένο και διαθέτει ένα πολύπλοκο σύστημα στο στόμα του. Εμφανίζει ένα ευρύ φάσμα χρωμάτων από μαύρο σε πορφυρό έως και μεταλλικό. Γενικώς, ζει σε θερμά νερά και επιλέγει κοραλλιογενείς υφάλους για να κυνηγήσει όπου βρίσκει την κύρια τροφή του σε μεγάλη ποικιλία. Το συγκεκριμένο είδος σκουληκιού ζευγαρώνει με μια τεχνική που ονομάζεται "μεταδιδόμενη ωοτοκία" και, επειδή ζει μοναχική ζωή, η περίοδος ωοτοκίας του είναι εξαιρετικά περιορισμένη.

## Πηγές
*Είδη Αλιείας

Κατηγορία:Σπιράλια